પ્રહલાદ કહેવા લાગ્યા, “જન્મ–મરણની આ તો ઘટમાળ છે. દુષ્ટથી તે ડરશે નહીં, જેને ઇષ્ટનો આધાર છે.” હિરણ્યકશિપુ કહે, “બતાવ, તારો ગોવિંદ ક્યાં છે? બધા તૈયાર રહો, મારો વેરી આવે છે.” પ્રહલાદ કહે “આખું જગત વિષ્ણુમય છે. ઇશ્વરતો દરેકે દરેક જગ્યામાં છે. ” આ સાંભળી કોપાયમાન થયેલા હિરણ્યકશિપુએ પ્રહલાદને કહ્યું, “આ સોનાના થાંભલામાં તારો ગોવિંદ છે તેને બથ ભર.” પ્રહલાદ “હે ગોવિંદ” કહેતાં થાંભલાને બાથ ભરવા ગયા ત્યાં થાંભલો ફાટ્યો.